# Cincinnati Bengals

| Cincinnati Bengals |
| --- |
|  |
| **Država** | Ohio
 |
| **Grad** | Cincinnati
 |
| **Stadion** | Paul Brown Stadium (65.535 mjesta)
 |
| **Službena stranica** |
 |
| Uprava |
| **Vlasnik** | Mike Brown
 |
| **Predsjednik** | Mike Brown
 |
| Treneri |
| **Glavni trener** | Marvin Lewis
 |
| **Koordinator napada** | Hue Jackson
 |
| **Koordinator obrane** | Paul Guenther
 |
| **Koordinator specijalnih timova** | Darrin Simmons
 |
| Uspjesi |
| **Osvojenih prvenstava** | -
 |
| **Konferencijski naslovi** | AFC: 3
 |
| **Divizijski naslovi** | AFC Central: 5 AFC Sjever: 5
 |
| **Sezona u doigravanju** | NFL: 15
 |

**Cincinnati Bengals** je profesionalna momčad američkog nogometa iz Cincinnatija u Ohiu. Trenutno igraju u sjevernoj diviziji AFC konferencije. Prva sezona im je bila 1968., a igrali su ju u zapadnoj diviziji tadašnje AFL lige. Bengalsi svoje domaće utakmice igraju na Paul Brown Stadiumu, kapaciteta 65.535 mjesta.

## Povijest kluba

### Počeci

Cincinnati je 1967. dobio mjesto u AFL ligi (koja se 1970. spojila s NFL ligom), te je klub dobio ime po Bengalsima, momčadi istog imena koja je postojala u Cincinnatiju krajem tridesetih godina prošlog stoljeća.
Klub 1970. prelazi u centralnu diviziju novoosnovane AFC konferencije NFL lige u kojoj se nalazila još jedna momčad iz Ohia, Cleveland Browns, koja im postaje jedan od najljućih suparnika. Pod vodstvom trenera Paula Browna, Bengalsi sedamdesetih bili su solidna momčad koja je tri puta ulazila u doigravanje (1970., 1973. i 1975.), ali ispadala svaki put nakon prve utakmice.
Početkom sedamdesetih, Bengalsi su bili poznati po West Coast napadu (West Coast offense), napadačkoj igri koju su karakterizirala kratka dodavanja u stranu koja su širila protivničku obranu i tako otvarala prostor za duža probijanja i dodavanja. Tadašnjem *quarterbacku* Bengalsa Kenu Andersonu taj stil igre donio je titulu MVP-a lige 1981., a sezonu kasnije ostvario je i rekordni postotak točnih dodavanja u jednoj sezoni u povijesti lige.

### Dva Super Bowla u 1980-ima

Carson Palmer predvodi napad Bengalsa 2006.
Bengalsi sezonu 1981. završavaju s 12 pobjeda i ulaze u doigravanje. Pobjedama nad Buffalo Billsima (28:21) i San Diego Chargersima (27:7), ulaze u svoj prvi Super Bowl gdje igraju protiv San Francisco 49ersa. I 49ersima i Bengalsima je to bio prvi Super Bowl u povijesti. Utakmica je počela dominacijom 49ersa, te je na poluvremenu već bilo 20:0. Unatoč pokušajima povratka u drugom poluvremenu, Bengalsi gube svoje prvo finale s 26:21. Sedam godina kasnije, prevođeni *quarterbackom* Boomerom Esiasonom i po mnogima najboljim *offensive tackleom* svih vremena Anthonyem Muñozom (11 puta izabranim u Pro Bowl), ponovno dolaze do Super Bowla, ponovno protiv 49ersa. 49ersi, s *quarterbackom* Joeom Montanom i *wide receiverom* Jerryem Riceom (koji je kasnije izabran za MVP-a utakmice), pobjeđuju Bengalse 20:16 i tako osvajaju svoje treće prvenstvo. Dvije godine kasnije, Bengalsi su poraženi u divizijskoj rundi doigravanja od Los Angeles Raidersa 20:10. Nakon tog poraza, do 2005. slijedi dugotrajno razdoblje loših sezona bez doigravanja.

### Nakon 2000.

Bengalsi imaju na draftu 2003. prvi *pick* ukupno, te njime biraju *quarterbacka* Carsona Palmera. Iduće 2004. Palmer postaje prvi izbor na mjestu *quarterbacka*, te za klub počinju bolji dani. Od 2005. do 2012. Bengalsi ulaze u *playoff* 4 puta, ali svaki put gube odmah u prvoj utakmici (protiv Pittsburgh Steelersa, New York Jetsa i dvaput protiv Houston Texansa). Predvođeni *quarterbackom* Andyem Daltonom i *wide receiverom* A.J. Greenom, 2013. osvajaju diviziju sa 11 pobjeda u regularnom dijelu sezone i treći put zaredom ulaze u doigravanje.

## Učinak po sezonama od 2002.

| Sezona
 | Divizija
 | Regularni dio sezone
 | Uspjeh u playoffu
 |
| --- | --- | --- | --- |
| Pobjede
 | Porazi
 | Neriješeno
 | Plasman
 |
| 2002.
 | AFC Sjever
 | 2
 | 14
 | 0
 | 4.
 |  |
| 2003.
 | AFC Sjever
 | 8
 | 8
 | 0
 | 2.
 |  |
| 2004.
 | AFC Sjever
 | 8
 | 8
 | 0
 | 3.
 |  |
| 2005.
 | AFC Sjever
 | 11
 | 5
 | 0
 | **1.** | došli do wild-card runde (poraženi od Pittsburgh Steelersa 31:17)
 |
| 2006.
 | AFC Sjever
 | 8
 | 8
 | 0
 | 2.
 |  |
| 2007.
 | AFC Sjever
 | 7
 | 9
 | 0
 | 3.
 |  |
| 2008.
 | AFC Sjever
 | 4
 | 11
 | 1
 | 3.
 |  |
| 2009.
 | AFC Sjever
 | 10
 | 6
 | 0
 | **1.** | došli do wild-card runde (poraženi od od New York Jetsa 24:14)
 |
| 2010.
 | AFC Sjever
 | 4
 | 12
 | 0
 | 4.
 |  |
| 2011.
 | AFC Sjever
 | 9
 | 7
 | 0
 | 3.
 | došli do wild-card runde (poraženi od od Houston Texansa 31:10)
 |
| 2012.
 | AFC Sjever
 | 10
 | 6
 | 0
 | 2.
 | došli do wild-card runde (poraženi od od Houston Texansa 19:13)
 |
| 2013.
 | AFC Sjever
 | 11
 | 5
 | 0
 | **1.** | došli do wild-card runde (poraženi od San Diego Chargersa 27:10)
 |

## Igrači

### Trenutna igračka postava

*Popis je ažuriran 18. veljače 2014.*

| **Popis igrača Cincinnati Bengalsa** |
| --- |
| **Quarterbackovi 14 Andy Dalton
* 8 Josh Johnson
* 7 Greg McElroy
* 5 Zac Robinson

**Probijači (running backovi) 25 Giovani Bernard
* 33 Rex Burkhead
* 80 Orson Charles
* 42 BenJarvus Green-Ellis
* 30 Cedric Peerman

**Hvatači (wide receiveri) 18 A. J. Green
* 87 Cobi Hamilton
* 82 Marvin Jones
* 12 Mohamed Sanu
* 88 Ryan Whalen
* 19 Brandon Tate\*
* 16 Andrew Hawkins\*\*
* 11 Dane Sanzenbacher\*\*

**Tight endovi 83 Kevin Brock
* 85 Tyler Eifert
* 84 Jermaine Gresham
* 81 Alex Smith\*
 |  | **Napadačka linija (offensive linemen) 64 Kyle Cook
* 65 Clint Boling
* 72 Tanner Hawkinson
* 60 T. J. Johnson
* 66 Trevor Robinson
* 71 Andre Smith
* 77 Andrew Whitworth
* 68 Kevin Zeitler
* 61 Scott Wedige
* 73 Anthony Collins
* 74 Dennis Roland
* 67 Mike Pollak

**Obrambena linija (defensive linemen) 97 Geno Atkins
* 90 Christo Bilukidi
* 63 Larry Black
* 96 Carlos Dunlap
* 91 Robert Geathers
* 95 Wallace Gilberry
* 99 Margus Hunt
* 76 David King
* -- Zach Minter
* 94 Domata Peko
* 75 Devon Still
* 98 Brandon Thompson
* 93 Michael Johnson
* 79 Ogemdi Nwagbuo
 |  | **Linebackeri 53 Michael Boley
* 55 Vontaze Burfict
* 51 Jayson DiManche
* 92 James Harrison
* 49 Brandon Joiner
* 59 Emmanuel Lamur
* 58 Rey Maualuga
* 56 Sean Porter
* 50 J. K. Schaffer
* 52 Bruce Taylor
* 57 Vincent Rey\*\*

**Cornerbackovi -- Brandon Burton
* 29 Leon Hall
* 24 Adam Jones
* 27 Dre Kirkpatrick
* 37 Chris Lewis-Harris
* 39 Onterio McCalebb
* 21 Brandon Ghee
* 23 Terence Newman

**Safetyji 40 Shawn Williams
* 20 Reggie Nelson
* 43 George Iloka
* 32 Chris Crocker\*
* 26 Taylor Mays\*

**Specijalni timovi (special teams) 46 Clark Harris
* 10 Kevin Huber
* 2 Mike Nugent
* -- Quinn Sharp
* 3 Zoltán Meskó\*
 |

*Napomena: \* - neograničeni slobodni igrač (agent), \*\* - ograničeni slobodni igrač (agent), \*\*\* - slobodni igrač s ekskluzivnim pravima*

### Članovi Kuće slavnih NFL-a

* Charlie Joiner (u klubu od 1972. do 1975.)
* Anthony Muñoz (1980. - 1992.)

## Izvori